Σαλάτα με μελιτζάνες, απάκι και ξινομυζήθρα
Σαλάτα με μελιτζάνες, απάκι και ξινομυζήθρα, ο συνδυασμός της μελιτζάνας με το τυρί και το απάκι θα σας εκπλήξει!
2 μελιτζάνες (κατά προτίμηση φλάσκες), μεσαίου μεγέθους, αλάτι, πιπέρι, 5 κουτ. σούπας ελαιόλαδο, 100 γρ. απάκι κομμένο σε λεπτά φετάκια, 100 γρ. ρόκα (ή άλλο σαλατικό της αρεσκείας μας), 100 γρ. ξινομυζήθρα, 2 κουτ. σούπας φύλλα βασιλικού ή μαϊντανού, χοντροκομμένα, ψωμί της αρεσκείας μας για το σερβίρισμα
Παίρνουμε τις μελιτζάνες, τις κόβουμε σε λεπτές φέτες, τις αλατίζουμε και τις αλείφουμε με τις 3 κουτ. σούπας ελαιόλαδο.Τις απλώνουμε στη λαμαρίνα του φούρνου και τις ψήνουμε στο γκριλ μέχρι να πάρουν χρώμα και να μαλακώσουν.Τις βγάζουμε και απλώνουμε στη λαμαρίνα το απάκι.Φουρνίζουμε για 2 - 3 λεπτά, ίσα να ζεσταθούν και να ροδίσουν.Βάζουμε τη ρόκα σε μια μεγάλη πιατέλα, από πάνω τις φέτες μελιτζάνας, σκορπίζουμε τη ξινομυζήθρα και το απάκι και περιχύνουμε με τις υπόλοιπες 2 κουτ. σούπας ελαιόλαδο.Πασπαλίζουμε με τα φύλλα βασιλικού ή μαϊντανού και αλατοπίπερο.Σερβίρουμε με ψωμί.
Απάκι,Μελιτζάνες,Τυρί